Številka: 90023- 3/2023- 3

Datum: 25. 5. 2023

**Z A P I S N I K**

**3. seje Uredniškega odbora** glasila Ljubljana, ki je bila **25. 5. 2023, ob 16.00 uri.**

Seja je potekala v Klubu 15 Mestne hiše, Mestni trg 1, Ljubljana.

Sejo je vodil predsednik odbora Marjan Sedmak.

**Na seji so bili navzoči članice in člani odbora:** Marjan Sedmak, Maruša Babnik, Manuela Ela Piškur, dr. Tina Bergant

**Ostali prisotni:** mag. Nenad Senić, urednik, Nina Šibic, OOJ, dr. Irena Strelec, SOD MS.

**Odsotni vabljeni:** Boštjan Koritnik,

Seja se je pričela ob 16.00 uri, ob navzočnosti 4 članov.

S sklicem seje so člani prejeli **predlog dnevnega reda 3. seje odbora:**

**1. Potrditev Zapisnika 1. seje odbora in potrditev preklica 2. seje**

**2. Pregled preteklih številk Glasila Ljubljana ter predlogi in pobude za naslednje številke**

**3. Pregled uredniške zasnove in cenika avtorskih honorarjev**

**4. Razno.**

Glasovanje:

Dnevni red je **bil sprejet soglasno.**

**AD/1**

**POTRDITEV ZAPISNIKA 1. SEJE ODBORA IN POTRDITEV PREKLICA 2. SEJE**

**Razprava:** Marjan Sedmak, Tina Bergant, Maruša Babnik, Nenad Senić.

V razpravi je bilo doseženo **soglasje, da se seje odbora sklicujejo čim prej po izidu tekoče številke**.

O zapisniku razprave ni bilo.

Predsedujoči je dal na glasovanje

**Sklep 1:**

**Uredniški odbor glasila Ljubljana potrjuje Zapisnik 1. seje odbora v predlaganem besedilu.**

**Sklep je bil sprejet soglasno.**

**Sklep 2:**

**Uredniški odbor glasila Ljubljana potrjuje preklic 2. seje odbora zaradi odsotnosti večine članov.**

**Sklep je bil sprejet soglasno.**

**AD/2**

**PREGLED PRETEKLIH ŠTEVILK GLASILA LJUBLJANA TER PREDLOGI IN POBUDE ZA NASLEDNJE ŠTEVILKE**

**Marjan Sedmak** je izpostavil problematiko naslovnice. Predlagal je članek o Festivalu za tretje življenjsko obdobje in Festivalu medgeneracijskega učenja.

**Tina Bergant** je pohvalila vizualno podobo zadnje številke na sploh, in posebej informiranje Ljubljančanov skozi osebne zgodbe posameznikov. Zgolj navajanje podatkov v seznamih je suhoparno. Predlagala je članek o Festivalu medgeneracijskega učenja.

**Maruša Babnik** je pohvalila številko, ter predlagala več vsebin, tudi interaktivnih, za najmlajše.

**Manuela Ela Piškur** pohvalila je prispevke o športu in dejavnostih mladih. Predlagala je predstavitev različni projektov namenjenih ranljivim skupinam, ki so namenjeni opolnomočenju in krepitvi na področjih ranljivosti.

**AD/3**

**PREGLED UREDNIŠKE ZASNOVE IN CENIKA AVTORSKIH HONORARJEV**

**Marjan Sedmak** je predstavil pristojnosti uredniškega odbora, kot jih navaja Odlok o ustanovitvi glasila.

Predlagal je, da odgovorni urednik predloži Programsko zasnovo in Cenik avtorskih honorarjev.

**Razprava:** Marjan Sedmak, Tina Bergant, Maruša Babnik, Manuela Ela Piškur, Nenad Senić, Nina Šibic, Irena Strelec.

Predsedujoči je dal na glasovanje naslednja

**Sklep 1: Uredniški odbor razveljavi sklep 1. seje z dne 16. 3. 2023 in potrjuje Cenik avtorskih honorarjev, kot je bil v veljavi od 20. 4. 2021 dalje.**

**Sklep je bil sprejet soglasno.**

**Sklep 2:**

**Na naslednji seji urednik predstavi Programsko zasnovo, ki jo člani prejmejo tudi v pisni obliki.**

**Sklep je bil sprejet soglasno.**

**Sklep 3:**

**Uredniški odbor se sestane najmanj 1x mesečno oz. čim prej po izidu nove številke glasila. Da bo to mogoče, se članom odbora pošlje pdf mapa z vsebino nove številke.**

**Sklep je bil sprejet soglasno.**

**Sklep 4:Strokovna služba preveri smiselnost oz. možnost uporabe ZOOM aplikacije za seje na daljavo.**

**AD/4**

**RAZNO**

S tem je bil dnevni red 3. seje odbora izčrpan, zato je bila ob 17.00. uri seja zaključena.

Zapisala:  *Marjan Sedmak,*

*dr. Irena Strelec*  predsednik